pythainlp/thai-wiki-dataset-v3 huggingface dataset:
อูนไบนิลเลียม

อูนไบนิลเลียม (Unbinilium) เป็นธาตุที่มีเลขอะตอมเท่ากับ 120 และมีสัญลักษณ์ Ubn
"อูนไบนิลเลียม" เป็นชื่อชั่วคราวในระบบ IUPAC
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-เรเดียม" (eka-radium)
อูนไบนิลเลียมคาดว่าจะเป็นธาตุในหมู่โลหะแอลคาไลน์เอิร์ธและมีลักษณะคล้ายแบเรียมและเรเดียม
== การปรากฏ สมบัติ และปฏิกิริยาเคมี ==
ซึ่งเป็นผลผลิตจากการปะทะกันระหว่าง อะตอมของ พลูโทเนียม-254 กับ ไอออน ของ เหล็ก-48  ดังสมการ
\,^{244}_{94}\mathrm{Pu} + \,^{58}_{26}\mathrm{Fe} \, \to \,{}^{302}_{120}\mathrm{Ubn}^{*}\to \ \mathit{fission\ only} 
ในเดือนเมษายน พ.ศ. 2544 ได้มีการค้นพบวิธีสร้างอะตอมของอูนไบนิลเลียมโดยการปะทะกันระหว่างยูเรเนียมและนิกเกิลและ คูเรียมและโครเมียมดังสมการ
\,^{238}_{92}\mathrm{U} + \,^{64}_{28}\mathrm{Ni} \to \,^{302}_{120}\mathrm{Ubn} ^{*} \to \ \mathit{fission\ only}
\,^{248}_{96}\mathrm{Cm} + \,^{54}_{24}\mathrm{Cr} \to \,^{302}_{120}\mathrm{Ubn} ^{*} 
ธาตุเคมี
วัสดุศาสตร์
โลหะแอลคาไลน์-เอิร์ธ
ธาตุสังเคราะห์
ธาตุกัมมันตรังสี
อูนไบอันเนียม

อูนไบอันเนียม (Unbiunium) เป็นธาตุที่มีเลขอะตอมเท่ากับ 121 และมีสัญลักษณ์ Ubu
"อูนไบอันเนียม" เป็นชื่อชั่วคราวในระบบ IUPAC
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-แอกทิเนียม" (eka-actinium)
อูนไบอันเนียมเป็นธาตุในหมู่ซูเปอร์แอกทิไนด์และเป็นธาตุแรกในคาบนี้
ธาตุเคมี
วัสดุศาสตร์
โลหะแอลคาไลน์-เอิร์ธ
ธาตุสังเคราะห์
ธาตุกัมมันตรังสี
เวนเจินส์ (2002)

เวนเจินส์ (2002) (Vengeance (2002)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ในปี 2002 ซึ่งจัดเป็นปีที่ 2 ในชื่อเวนเจินส์ สถานที่จัดคือ Joe Louis Arena ในเมืองดีทรอยต์, รัฐมิชิแกน เมื่อวันที่ 21 กรกฎาคม ค.ศ. 2002 ซึ่งจัดหลังจากศึกคิงออฟเดอะริง (2002)
==ผลการปล้ำ==
== ดูเพิ่ม ==
ดับเบิลยูดับเบิลยูอี เวนเจินส์
รายชื่อรายการเพย์-เพอร์-วิวของดับเบิลยูดับเบิลยูอี
== อ้างอิง ==
==แหล่งข้อมูลอื่น==
Official Vengeance 2002 website 
มวยปล้ำอาชีพในปี พ.ศ. 2545
กีฬาในดีทรอยต์ (รัฐมิชิแกน)
ไนท์ออฟแชมเปียนส์
โดยไม่สูญเสียนัยทั่วไป

โดยไม่เสียนัยทั่วไป (Without loss of generality, WOLOG, WLOG, w.l.o.g) คือวลีที่พบเห็นได้ทั่วไปในสาขาคณิตศาสตร์ กล่าววลีนี้ก่อนข้อสมมติฐานในการพิสูจน์ เพื่อลดขอบเขตที่ต้องแสดงให้เห็นจริง หรือหมายความว่าการแสดงให้เห็นจริงในกรณีอื่น ๆ สามารถทำได้โดยง่ายจากการแสดงในกรณีนี้ หรือมีลักษณะเดียวกับการแสดงในกรณีนี้ จึงขอละการแสดงกรณีอื่น ๆ ไป แต่จะแสดงเฉพาะบางกรณีเท่านั้น
หลายครั้งสามารถใช้วลีนี้กับการพิสูจน์ปัญหาที่มีความสมมาตรได้ ตัวอย่างเช่น ในการพิสูจน์ P (x,y) (โดย P เกี่ยวข้องกับจำนวนจริง x และ y) ถ้าหากต้องการใช้วลี "โดยไม่สูญเสียคุณลักษณะทั่วไป" โดยสมมติให้ x\leq y จะมีความจำเป็นที่ P ต้องมีความสมมาตรของ x และ y กล่าวคือ P (x,y) มีความหมายเดียวกับ P (y,x) จึงจะทำให้ไม่สูญเสียคุณลักษณะทั่วไป ในการสมมติว่า x\leq y เพราะการพิสูจน์ภายใต้การสมมตินี้เพียงพอที่จะสรุปในการณีอื่น  (y\leq x) ได้โดยการเปลี่ยน x กับ y (นั่นคือ P (y,x) แต่เนื่องจากมีความสมมูลกับ P (x,y) จึงไม่ต้องพิสูจน์ให้เห็นอีกครั้ง)
== ตัวอย่าง ==
พิจารณาทฤษฎีบทต่อไปนี้ (ซึ่งมาจากหลักรังนกพิราบ)
รับประกันได้เลยว่าถ้ามีวัตถุสามชิ้นโดยแต่ละชิ้นทาด้วยสีแดงไม่ก็สีฟ้า จะต้องมีซักคู่ที่ถูกทาด้วยสีเดียวกัน
บทพิสูจน์ :
โดยไม่สูญเสียคุณลักษณะทั่วไป ให้วัตถุชิ้นแรกถูกทาด้วยสีแดง ถ้าหากมีวัตถุอีกชิ้นหนึ่งถูกทาด้วยสีแดงก็จบพิสูจน์ แต่ถ้าไม่ใช่แล้วสองชิ้นที่เหลือก็ต้องถูกทาด้วยสีฟ้าซึ่งก็จบการพิสูจน์
การเขียนอย่างนี้สมเหตุสมผลเพราะว่าการเปลี่ยนสีชิ้นแรกไปเป็นสีฟ้าก็ยังใช้ลักษณะการให้เหตุผลดังเดิม จึงสามารถพิสูจน์ภายใต้การสมมติว่าวัตถุชิ้นแรกเป็นสีแดง โดยไม่สูญเสียคุณลักษณะทั่วไป
คำศัพท์คณิตศาสตร์
คณิตศาสตร์
ออริคอน

ออริคอน (Oricon; ) หรือชื่อเดิมคือ ออริจินัลคอนฟิเดนซ์ (Original Confidence; ) เป็น[company|บริษัทผู้ถือหุ้นใหญ่]สัญชาติญี่ปุ่นซึ่งให้ข้อมูลข่าวสารและสถิติเกี่ยวกับเพลงและอุตสาหกรรมเพลงในประเทศ โซโก โคะอิเกะ (Sōkō Koike) ก่อตั้งขึ้นเมื่อเดือนพฤศจิกายน 2510 และเริ่มสร้างชื่อเสียงด้านการจัดทำผังดนตรี
บริษัทออริคอนทำผังดนตรีโดยอาศัยข้อมูลซึ่งรับมาจากร้านขายปลีก 39,700 แห่ง (จำนวนเมื่อเดือนเมษายน 2554) ทั้งยังจัดอันดับยอดขายซีดีและดีวีดีเพลง เกมอิเล็กทรอนิกส์ และผลิตภัณฑ์อื่นในทางบันเทิง เป็นรายสัปดาห์ แล้วให้ออริคอนเอนเตอร์เทนเมนต์ (Oricon Entertainment) ซึ่งเป็นบริษัทลูก นำออกเผยแพร่ทุกวันอังคารทางเว็บไซต์บริษัทและทางนิตยสาร ออริคอนสไตล์ (Oricon Style) 
นอกจากนี้ บริษัทออริคอนยังสำรวจความนิยมโฆษณาทางโทรทัศน์ แล้วจัดอันดับเผยแพร่ลงเว็บไซต์ของตนด้วย
== อ้างอิง ==
บริษัทของญี่ปุ่น
บริษัทในตลาดหลักทรัพย์แจสแดก
ดนตรีในประเทศญี่ปุ่น
เจริญจิตต์ ณ สงขลา

นายเจริญจิตต์ ณ สงขลา เป็นอดีตรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน (ครม.47, 49) เป็นอดีตปลัดกระทรวงมหาดไทย อดีตผู้ว่าราชการจังหวัดกระบี่ อดีตผู้ว่าราชการจังหวัดสงขลา อดีตปลัดจังหวัดและรองผู้ว่าราชการจังหวัดสงขลา อดีตสมาชิกสภานิติบัญญัติแห่งชาติในปี 2534-2535 และอดีตสมาชิกวุฒิสภาในปี 2535-2539
== ประวัติ ==
เจริญจิตต์ ณ สงขลา เกิดเมื่อวันที่ 8 พฤศจิกายน พ.ศ. 2473 สำเร็จการศึกษาชั้นมัธยมจากโรงเรียนกรุงเทพคริสเตียนวิทยาลัย จบปริญญาตรีรัฐศาสตร์ จากมหาวิทยาลัยธรรมศาสตร์ และวิทยาลัยป้องกันราชอาณาจักร รุ่นที่ 27
เจริญจิตต์ ณ สงขลา ได้รับปริญญารัฐประศาสนศาสตร์ดุษฎีบัณฑิตกิตตมศักดิ์ จากมหาวิทยาลัยสงขลานครินทร์
== การทำงาน ==
เจริญจิตต์ ณ สงขลา เริ่มรับราชการในตำแหน่งปลัดอำเภอตรี อำเภอเมืองสงขลา เป็นนายอำเภอยะหริ่ง จังหวัดปัตตานี รองผู้ว่าราชการจังหวัดสงขลา ต่อมาได้รับแต่งตั้งเป็นผู้ว่าราชการจังหวัดกระบี่ จังหวัดสงขลา เป็นผู้อำนวยการ ศอ.บต. (คนแรก) เป็นรองปลัดกระทรวงมหาดไทย และเป็นปลัดกระทรวงมหาดไทย ในปี พ.ศ. 2534
เจริญจิตต์ ณ สงขลา ได้รับแต่งตั้งเป็นคณะกรรมการนโยบายแห่งชาติ ซึ่งแต่งตั้งขึ้นภายหลังการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ และเป็นปลัดกระทรวงมหาดไทย ต่อมาได้รับการคัดเลือกเป็นสมาชิกสภานิติบัญญัติแห่งชาติในปีพุทธศักราช 2534-2535  ได้รับการคัดเลือกเป็นสมาชิกวุฒิสภาในปีพุทธศักราช 2535-2539 ได้รับแต่งตั้งเป็นผู้อำนวยการศูนย์ดำเนินการวิจัยผู้อพยพ  กระทรวงมหาดไทย ผู้ช่วยผู้อำนวยการรักษาความมั่นคงภายในแห่งราชอาณาจักร  ผู้อำนวยการศูนย์ป้องกันภัยฝ่ายพลเรือนภาคใต้ ในปีพุทธศักราช  2531  นอกจากนั้นยังเป็นอาจารย์บรรยายหลักสูตรวิทยาลัยป้องกันราชอาณาจักรและบรรยายวิชาปัญหาความขัดแย้งในจังหวัดชายแดนภาคใต้แก่นักศึกษาระดับบัณฑิตศึกษามหาวิทยาลัยรามคำแหงและมหาวิทยาลัยแม่ฟ้าหลวง
ต่อมาเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน (ครม.47, 49)
== เครื่องราชอิสริยาภรณ์ ==
== อ้างอิง ==
นักการเมืองไทย
ข้าราชการพลเรือนชาวไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
สกุล ณ สงขลา
ปลัดกระทรวงมหาดไทยไทย
บุคคลจากโรงเรียนกรุงเทพคริสเตียนวิทยาลัย
บุคคลจากคณะรัฐศาสตร์ มหาวิทยาลัยธรรมศาสตร์
บุคคลจากวิทยาลัยป้องกันราชอาณาจักร
ผู้ได้รับปริญญากิตติมศักดิ์จากมหาวิทยาลัยสงขลานครินทร์
สมาชิกวุฒิสภาไทยแบบแต่งตั้ง
ผู้ว่าราชการจังหวัดสงขลา
สมาชิกสภานิติบัญญัติแห่งชาติ
ผู้ว่าราชการจังหวัดกระบี่
วีระ สุสังกรกาญจน์

นายวีระ สุสังกรกาญจน์ เป็นอดีตข้าราชการรัฐสภาฝ่ายการเมือง ตำแหน่งที่ปรึกษาสภาผู้แทนราษฎร อดีตรัฐมนตรีช่วยว่าการกระทรวงอุตสาหกรรม ในรัฐบาลนายอานันท์ ปันยารชุน (ครม.47, 49) และเป็นอดีตปลัดกระทรวงอุตสาหกรรม อดีตรองอธิบดี กรมโรงงานอุตสาหกรรม อดีตประธานกรรมการ บริษัท พัฒน์กล จำกัด (มหาชน) อดีตประธานกรรมการบริษัท จี สตีล จำกัด (มหาชน)
== ประวัติ ==
วีระ สุสังกรกาญจน์ เกิดเมื่อวันที่ 7 มิถุนายน พ.ศ. 2473  เป็นบุตรของนายปทุม และนางสุรภี สุสังกรกาญจน์ จบการศึกษาระดับมัธยมศึกษาที่โรงเรียนอำนวยศิลป์ พระนครโรงเรียนเตรียมอุดมศึกษา ระดับปริญญาตรีวิศวกรรมโยธา จากจุฬาลงกรณ์มหาวิทยาลัย และระดับปริญญาโท จากมหาวิทยาลัยอิลลินอย สหรัฐอเมริกา ด้านชีวิตครอบครัว นายวีระ สมรสกับนางกมลเนตร มีบุตรธิดา รวม 4 คน
วีระ ถึงแก่อนิจกรรมเมื่อวันที่ 24 ธันวาคม พ.ศ. 2548 รวมอายุ 75 ปี
== การทำงาน ==
วีระ สุสังกรกาญจน์ เริ่มเข้ารับราชการช่างตรี กองแบบแผน กรมทางหลวงแผ่นดิน โดยมีความก้าวหน้าในราชการมาโดยลำดับ โดยได้ดำรงตำแหน่ง อธิบดีกรมโรงงานอุตสาหกรรม จนกระทั่งเป็นปลัดกระทรวงอุตสาหกรรม ในปี พ.ศ. 2525 จากนั้นเขาถูกย้ายไปประจำสำนักนายกรัฐมนตรี เนื่องจากไม่สนองนโยบายของนายอบ วสุรัตน์ รัฐมนตรีว่าการกระทรวงอุตสาหกรรมในขณะนั้น จากกรณีนโยบายการรวมบริษัทเหล้าสองบริษัท คือ สุรามหาราษฎร และสุราทิพย์เข้าด้วยกัน
ต่อมาเขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายอานันท์ ปันยารชุน (ครม.47, 49)
ในวันที่ 5 กรกฎาคม พ.ศ. 2543 เขาได้รับแต่งตั้งเป็นข้าราชการรัฐสภาฝ่ายการเมือง ตำแหน่งที่ปรึกษาสภาผู้แทนราษฎร
== เครื่องราชอิสริยาภรณ์ ==
== อ้างอิง ==
นักการเมืองไทย
ข้าราชการพลเรือนชาวไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
ปลัดกระทรวงอุตสาหกรรมไทย
บุคคลจากโรงเรียนเตรียมอุดมศึกษา
นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
วิศวกรชาวไทย
อูนไบเบียม

อูนไบเบียม (Unbibium) เป็นธาตุที่มีเลขอะตอมเท่ากับ 122 และมีสัญลักษณ์ Ubb
"อูนไบเบียม" เป็นชื่อชั่วคราวในระบบ IUPAC
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ทอเรียม" (eka-thorium)
อูนไบเบียมเป็นธาตุในหมู่ซูเปอร์แอกทิไนด์
ธาตุเคมี
วัสดุศาสตร์
ซูเปอร์แอกทิไนด์
ธาตุสังเคราะห์
ธาตุกัมมันตรังสี
กิ้งก่าบาซิลิสก์

กิ้งก่าบาซิลิสก์ หรือ กิ้งก่าพระเยซู (Basilisk lizard, Jesus lizard) เป็นสัตว์เลื้อยคลานประเภทกิ้งก่าสกุลหนึ่ง อยู่ในสกุล Basiliscus จัดให้อยู่ในวงศ์ Corytophanidae
กิ้งก่าบาซิลิสก์ โดยรวมจะมีเกล็ดสีเขียว, ขาว และดำ มีครีบบนหลังขนาดใหญ่เหมือนปลา สำหรับตัวผู้จะมีหงอนขนาดใหญ่แลดูเด่นด้วย มีความยาวเฉลี่ยประมาณ 70-75 มิลลิเมตร (2.8–3.0 นิ้ว) และมีน้ำหนักประมาณ 80 กรัม (3.2 ออนซ์) และยาวได้เต็มที่ถึง 80 เซนติเมตร กิ้งก่าบาซิลิสก์ จะอาศัยและหากินบนพื้นดินใกล้ริมน้ำ จะขึ้นต้นไม้เพื่อหลบเลี่ยงศัตรู และมีความสามารถพิเศษคือ มีความว่องไวมากจนสามารถวิ่งได้บนผิวน้ำ โดยใช้ขาคู่หลัง โดยจังหวะเปลี่ยนก้าวของกิ้งก่าบาซิลิสก์ใช้เวลาเพียงแค่ 0.052 วินาที ซึ่งการเคลื่อนที่อันรวดเร็วนี้ อุ้งเท้าของกิ้งก่าบาซิลิสก์จะสร้างฟองอากาศลงไปในน้ำด้วย จากการวิเคราะห์จากภาพถ่ายสรุปได้ว่ามีพลังงาน 3 อย่างที่ช่วยพยุงตัวไม่ให้กิ้งก่าบาซิลลิสก์จมน้ำ คือ แรงบาซิลิสก์ ซึ่งเกิดจากเท้ากระทุ้งผิวน้ำทำให้เกิดแรงพยุงตัว แรงต้านทานและแรงลอยตัวจากอากาศที่ช่วยพยุงตัวไว้ไม่ให้จม โดยจะจุ่มเท้าอีกข้างก่อนที่แรงจะหมด คิดคำนวณแล้ว พบว่ากิ้งก่าบาซิลิสก์สามารถเคลื่อนที่บนผิวน้ำได้ถึง 5 ก้าว ภายในเวลาเพียง 0.25 วินาที อันเป็นความเร็วที่แม้แต่กล้องความเร็วสูงก็ไม่อาจจับภาพได้ทัน หากเปรียบเป็นมนุษย์ ที่มีน้ำหนัก 80 กิโลกรัมต้องไปวิ่งบนผิวน้ำด้วยความเร็ว 106 กิโลเมตรต่อชั่วโมง 
นอกจากนี้แล้ว กิ้งก่าบาซิลิสก์ยังสามารถดำน้ำและซ่อนตัวในน้ำได้ด้วยชั่วระยะเวลาหนึ่งเพื่อหลบหลีกศัตรู 
จากความสามารถพิเศษอันนี้ กอรปกับลักษณะของร่างกายที่ดูโดดเด่น ทำให้ได้ชื่อสามัญว่า "กิ้งก่าบาซิลิสก์" เหมือนกับ บาซิลิสก์ สัตว์ประหลาดคล้ายมังกรผสมไก่ตามเทพปกรณัมกรีก และ "กิ้งก่าพระเยซู" ที่เหมือนพระเยซูที่แสดงปาฏิหารย์เดินบนผิวน้ำได้ตามพระคัมภีร์ไบเบิล ในบทแมทธิวที่ 14:22-34
กิ้งก่าบาซิลิสก์ กระจายพันธุ์ตามป่าร้อนชื้นของภูมิภาคอเมริกากลาง เป็นกิ้งก่าที่ไม่ดูแลไข่และตัวอ่อน ซึ่งกิ้งก่าบาซิลิสก์วัยอ่อนก็สามารถวิ่งบนผิวน้ำได้แล้ว จำแนกออกได้เป็น 4 ชนิด (บางข้อมูลให้มี 2 ชนิด) ได้แก่

กิ้งก่าบาซิลิสก์ธรรมดา (Basiliscus basiliscus) (Linnaeus, 1758)
กิ้งก่าบาซิลิสก์หัวแดง (Basiliscus galeritus) A.M.C. Duméril & A. Duméril, 1851
กิ้งก่าบาซิลิสก์ขนนก (Basiliscus plumifrons) Cope, 1876
กิ้งก่าบาซิลิสก์สีน้ำตาล (Basiliscus vittatus) Wiegmann, 1828 
==อ้างอิง==
==แหล่งข้อมูลอื่น==
วงศ์กิ้งก่าบาซิลิสก์
สัตว์ที่พบในอเมริกากลาง
ซูเปอร์แอกทิไนด์

ซูเปอร์แอกทิไนด์ (Superactinide) เป็นอนุกรมเคมี ในตารางธาตุ
ประกอบด้วยธาตุเคมี 34 ธาตุ  ได้แก่
อูนไบอันเนียม
อูนไบเบียม
อูนไบเทรียม
อูนไบควอเดียม
อูนไบเพนเทียม
อูนไบเฮกเซียม
อูนไบเซปเทียม
อูนไบออกเทียม
อูนไบเอนเนียม
อูนไทรนิลเลียม
อูนไทรอันเนียม
อูนไทรเบียม
อูนไทรเทรียม
อูนไทรควอเดียม
อูนไทรเพนเทียม
อูนไทรเฮกเซียม
อูนไทรเซปเทียม
อูนไทรออกเทียม
อูนไทรเอนเนียม
อูนควอด์นิลเลียม
อูนควอด์อันเนียม
อูนควอด์เบียม
อูนควอด์เทรียม
อูนควอด์ควอเดียม
อูนควอด์เพนเทียม
อูนควอด์เฮกเซียม
อูนควอด์เซปเทียม
อูนควอด์ออกเทียม
อูนควอด์เอนเนียม
อูนเพนท์นิลเลียม
อูนเพนท์อันเนียม
อูนเพนท์เบียม
อูนเพนท์เทรียม
อูนเพนท์ควอเดียม
อูนเพนท์เพนเทียม
ธาตุส่วนใหญ่ในซูเปอร์แอกทิไนด์เป็นเพียงธาตุที่ได้ทำนายไว้ยังไม่มีการค้นพบ
== เอคา-ซูเปอร์แอกทิไนด์ ==
ธาตุในเอคา-ซูเปอร์แอกทิไนด์ยังไม่มีการค้นพบ แต่ธาตุเหล่านี้จะมีเลขเชิงอะตอมอยู่ที่ 171 - 203
== ดูเพิ่ม ==
แลนทาไนด์
แอกทิไนด์
ธาตุคาบ 8
*
*
อูนเฮกซ์เซปเทียม

อูนเฮกซ์เซปเทียม (Unhexseptium) เป็นธาตุที่มีเลขอะตอมเท่ากับ 167 และมีสัญลักษณ์ Uhs
"อูนเฮกซ์เซปเทียม" เป็นชื่อชั่วคราวในระบบ IUPAC
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-นิโฮเนียม" (eka-nihonium)
อูนเฮกซ์เซปเทียมเป็นธาตุในหมู่โลหะหลังทรานซิชัน
ธาตุนี้ยังไม่ถูกค้นพบ
อูนเฮกซ์เซปเทียม
อูนเฮกซ์เซปเทียม
อูนเฮกซ์เซปเทียม
อูนเฮกซ์เซปเทียม
อูนเฮกซ์เซปเทียม
อูนเฮกซ์เซปเทียม
วงศ์กิ้งก่าบาซิลิสก์

วงศ์กิ้งก่าบาซิลิสก์ (Helmet lizard) เป็นวงศ์ของSquamataวงศ์หนึ่ง ใช้ชื่อวงศ์ว่า Corytophanidae 
ลักษณะทั่วไปของกิ้งก่าในวงศ์นี้ คือ มีช่องเปิดบริเวณที่แอ่งเบ้าตาไม่ใหญ่ กระดูกจูกัลและสควาโมซัลเชื่อมต่อกันเป็นพื้นที่กว้าง ช่องเปิดพาไรทัลอยู่ที่กระดูกฟรอนทัล กระดูกพาลาทีนไม่มีฟันแต่กระดูกพเทอรีกอยด์มีฟัน ตัวผู้ไม่มีต่อมทางด้านในของต้นขาหลัง มีรูปร่างเรียวยาวและมีระยางค์ขาทั้ง 4 ข้างยาว หางยาว ที่สำคัญมีสันบนหัวในตัวผู้ ใช้สำหรับจำแนกเพศและป้องกันตัว มีความยาวประมาณ 9-20 เซนติเมตร
พบกระจายพันธุ์ในป่าโปร่ง-ป่าดิบชื้น ในตอนเหนือของทวีปอเมริกาใต้ จนถึงอเมริกากลาง มีทั้งหากินบนพื้นดินและบนต้นไม้ เป็นกิ้งก่าที่ขยายพันธุ์ด้วยการวางไข่ มีเพียงชนิดเดียวเท่านั้นที่ออกลูกเป็นตัว โดยสมาชิกที่เป็นรู้จักกันเป็นอย่างดี คือ กิ้งก่าบาซิลิสก์ ที่สามารถวิ่งบนผิวน้ำได้ด้วยความรวดเร็ว
==การจำแนก==
จำแนกออกได้เป็น 3 สกุล 9 ชนิด
Basiliscus  Laurenti, 1768
*Basiliscus basiliscus (กิ้งก่าบาซิลิสก์ธรรมดา)
*Basiliscus galeritus (กิ้งก่าบาซิลิสก์หัวแดง)
*Basiliscus plumifrons (กิ้งก่าบาซิลิสก์เขียว หรือกิ้งก่าบาซิลิสก์ขนนก)
*Basiliscus vittatus (กิ้งก่าบาซิลิสก์ลายแถบ หรือกิ้งก่าบาซิลิสก์สีน้ำตาล)
Corytophanes H. Boie, 1826
*Corytophanes cristatus
*Corytophanes hernandezi
*Corytophanes percarinatus
Laemanctus Wiegmann, 1834
*Laemanctus julioi 
*Laemanctus longipes 
*Laemanctus serratus 
*Laemanctus waltersi 
==อ้างอิง==
==แหล่งข้อมูลอื่น==
กิ้งก่า
สัตว์ที่พบในทวีปอเมริกาใต้
สัตว์ที่พบในอเมริกากลาง
อิกัวนาหมวกเหล็ก

อิกัวนาหมวกเหล็ก หรือ กิ้งก่าบาซิลิสก์หมวกเหล็ก (helmeted iguana, helmeted basilisk) เป็นกิ้งก่าสกุลหนึ่ง ใช้ชื่อสกุลว่า Corytophanes ในวงศ์ Iguanidae
มีลักษณะต่างจากกิ้งก่าบาซิลิสก์ ซึ่งอยู่ในวงศ์เดียวกัน คือ มีสันบนหัวทั้งตัวผู้และตัวเมีย ซึ่งใช้ประโยชน์จากสันนี้เพื่อป้องกันตัวโดยหันข้างลำตัวให้กับสัตว์ผู้ล่าหรือศัตรู เพื่อลวงให้เห็นว่ามีขนาดตัวใหญ่ เป็นกิ้งก่าที่อาศัยอยู่บนต้นไม้เท่านั้น และจะลงมาหากินบนพื้นดินเฉพาะวางไข่เท่านั้น
พบกระจายพันธุ์เฉพาะอเมริกากลาง คือตอนใต้ของเม็กซิโก ไปจนถึงตอนเหนือของทวีปอเมริกาใต้ในโคลอมเบีย และเวเนซุเอลาเท่านั้น
==การจำแนก==
แบ่งออกได้เป็น 3 ชนิด
Corytophanes cristatus (Merrem, 1821) 
Corytophanes hernandezii (Wiegmann, 1831)
Corytophanes percarinatus Duméril, 1856  (เป็นชนิดเดียวที่ออกลูกเป็นตัวในวงศ์นี้)
==อ้างอิง==
==แหล่งข้อมูลอื่น==
วงศ์กิ้งก่าบาซิลิสก์
สัตว์ที่พบในทวีปอเมริกาใต้
สัตว์ที่พบในอเมริกากลาง
ศาสนเภทตะวันตก

ศาสนเภทตะวันตก (Western Schism) หรือ ศาสนเภทพระสันตะปาปา (Papal Schism) เป็นศาสนเภทภายในคริสตจักรโรมันคาทอลิก ตั้งแต่ปี 1378 ถึง 1417 เกิดจากบุคคลสองคนอ้างตนว่าเป็นพระสันตะปาปาพร้อมกัน ความขัดแย้งทางเทววิทยานี้ถูกขับเคลื่อนด้วยการเมืองมากกว่าครั้งใด ๆ สุดท้ายความขัดแย้งก็จบลงด้วยการสังคายนาคอนสแตนส์ เรียกร้องให้พระสันตะปาปาสองพระองค์ปกครองศาสนจักรร่วมกัน
== จุดเริ่มต้น ==
ศาสนเภทในคริสตจักรโรมันตะวันตกเป็นผลจากจากการที่สมเด็จพระสันตะปาปาเกรกอรีที่ 11 เสด็จกลับมาประทับกรุงโรมเมื่อวันที่ 17 กรกฎาคม 1377 เป็นอันสิ้นสุดอาวีญงปาปาซี ที่นำความเสื่อมเสียมาสู่คริสจักรโรมันตะวันตก เพราะทำให้ฝรั่งเศสที่มีอำนาจเหนือพระสันตะปาปา ความพยายามที่จะขยายอำนาจของระบบอุปถัมภ์และเพิ่มรายได้
==ผลที่ตามมา==
==อ้างอิง==
The Three Popes: An Account of the Great Schism, by Marzieh Gail.
The Great Schism: 1378, by John Holland Smith (New York 1970).
The Origins of the Great Schism: A study in fourteenth century ecclesiastical history, by Walter Ullmann (Hamden, Conn: Archon Books, 1967 (rev. of 1948 original publication)).
==แหล่งข้อมูลอื่น==
The Age of the Great Western Schism
Catholic Encyclopedia article
ประวัติศาสตร์ศาสนาคริสต์
พระสันตะปาปา
ศาสนเภทตะวันตก
อาวีญงปาปาซี
สนธิสัญญาเบรตีญี

สนธิสัญญาเบรตีญี (Traité de Brétigny; Treaty of Brétigny) เป็นสนธิสัญญาที่ลงนามเมื่อวันที่ 9 พฤษภาคม ค.ศ. 1360 ระหว่างพระเจ้าเอ็ดเวิร์ดที่ 3 แห่งอังกฤษ กับพระเจ้าฌ็องที่ 2 แห่งฝรั่งเศส ซึ่งหากมองย้อนกลับไป สนธิสัญญานี้ถือกันว่าเป็นเครื่องแสดงการยุติสงครามร้อยปีในระยะแรก (ค.ศ. 1337-1453) และแสดงให้เห็นถึงการครองความเป็นใหญ่ของอังกฤษเหนือยุโรปภาคพื้นทวีป
สนธิสัญญานี้ลงนามที่หมู่บ้านเบรตีญี ใกล้กับเมืองชาทร์ และต่อมาได้รับสัตยาบันในชื่อ สนธิสัญญากาแล เมื่อวันที่ 24 ตุลาคม ค.ศ. 1360
==ดูเพิ่ม==
รายชื่อสนธิสัญญา
==อ้างอิง==
"Brétigny, Treaty of." Encyclopædia Britannica. 2005. [http://www.britannica.com/ebc/article?tocId=9357997]
Burne, Alfred H. The Crecy War: Military History of the Hundred Years War from 1337 to the Peace of Bretigny, 1360. Eyre & Spottiswoode: 1955. ISBN 0-8371-8301-4.
สนธิสัญญาในคริสต์ศตวรรษที่ 14
สนธิสัญญาเกี่ยวข้องกับอังกฤษ
สนธิสัญญาเกี่ยวข้องกับราชอาณาจักรฝรั่งเศส
ฮอกกี้น้ำแข็งชายทีมชาติไทย

ฮอกกี้น้ำแข็งชายทีมชาติไทย เป็นทีมชาติฮอกกี้น้ำแข็งของประเทศไทย และเป็นสมาชิกสหพันธ์กีฬาฮอกกี้น้ำแข็งนานาชาติเมื่อปี ค.ศ. 1989 ซึ่งเป็นทีมที่ประสบความสำเร็จอย่างสูงในการแข่งขันระดับนานาชาติ และได้รับการกล่าวถึงในหลายประเทศ รวมทั้งเป็นเจ้าของตำแหน่งรองแชมป์การแข่งขันดิวิชัน 2 ของไอไอเอชเอฟชาลเลนจ์คัพออฟเอเชีย 2009 เมื่อครั้งที่สหรัฐอาหรับเอมิเรตส์เป็นเจ้าภาพ และได้อันดับ 3 ในการแข่งขันไอไอเอชเอฟชาลเลนจ์คัพออฟเอเชีย 2011 เมื่อครั้งที่ประเทศคูเวตเป็นเจ้าภาพ
ในการแข่งขันกีฬาเอเชียนเกมส์ฤดูหนาว 2011 ที่ประเทศคาซัคสถาน ซึ่งการแข่งขันในนัดที่ 1 ทีมชาติไทยเป็นฝ่ายแพ้ทีมคีร์กีซสถาน 4 ประตูต่อ 15 โดยทีมชาติไทยได้รับความสนใจในช่วงพิธีเปิดจากสื่อต่างชาติเป็นอย่างสูงในฐานะทีมชาติจากประเทศเขตร้อน และในการแข่งขันนัดที่ 2 ทีมไทยเป็นฝ่ายชนะทีมบาห์เรน ด้วยผลการแข่งขัน 29 ต่อ 0  จากนั้น ในการแข่งขันนัดที่ 3 ทีมชาติไทยเป็นฝ่ายชนะทีมคูเวต 5 ประตูต่อ 3  และในนัดที่ 4 ทีมชาติไทยเป็นฝ่ายชนะทีมมาเลเซีย 16 ประตูต่อ 1 ก่อนที่จะเป็นฝ่ายชนะทีมมองโกเลีย 7 ประตูต่อ 1 และในนัดที่ 6 ทีมชาติไทยเป็นฝ่ายชนะทีมสหรัฐอาหรับเอมิเรตส์ ด้วยผลการแข่งขัน 9 ประตูต่อ 2 โดยทีมชาติไทยได้อันดับ 2 ในระดับพรีเมียร์ดิวิชันของการแข่งขันดังกล่าว
== สถิติการแข่งขัน ==
ข้อมูล ณ วันที่ 29 มกราคม ค.ศ. 2011 
== เจ้าหน้าที่ ==
นายกสมาคมกีฬาฮอกกี้น้ำแข็งแห่งประเทศไทย: ม.ล.กฤษฎา เกษมสันต์ ณ อยุธยา
ผู้ฝึกสอน: สุดใจ สอนใจ
ผู้จัดการอุปกรณ์และเทคนิค: ศักดิ์ชัย จินานุวัฒนา
ผู้จัดการทีม: ธนากร กัลยาณมิตร
== ผู้เล่นชุดปัจจุบัน ==
ข้อมูล ค.ศ. 2013 
เทวินทร์ ชาติสุวรรณ
ลิขิต เนียมวัน
ประเวศ แก้วจีน
ธีระศักดิ์ รัตนโชติ
ชาญเชี่ยว ศุภดิลกรัตน์
จันทพงษ์ เต็งสกุล
ภาสิทธิ์ จิระชัย
วรวิทย์ มะกล่ำทอง
เดชบดินทร์ จิตตรานนท์
อาทิตย์ ธรรมวงศ์สิน
ภัทรพล อังกูลพัฒนาสุข
อนันต์ กุลลูกอิน
พงศ์พันธ์ ครองสกุลสุข
ปิยพงศ์ ครองสกุลสุข
ธนันทร เสรีทัศน์
ทิม สุพรรณโกมุท
โรจน์ฤทธิ์ อินทราวิชกุล
== อ้างอิง ==
== แหล่งข้อมูลอื่น ==
Thailand Ice Hockey Association
IIHF Official Site
ไทย
ทีมกีฬาทีมชาติไทย
ก่อตั้งในปี พ.ศ. 2546
ไอ​ไอ​เอช​เอฟชาลเลนจ์คัพออฟเอเชีย

ไอไอเอชเอฟชาลเลนจ์คัพออฟเอเชีย (IIHF Challenge Cup of Asia) เป็นรายการแข่งขันฮอกกี้น้ำแข็งในทวีปเอเชีย วัตถุประสงค์ของการแข่งขันคือการให้โอกาสในการแข่งขันสำหรับทีมเอเชียที่อยู่ในระดับล่างของรายการฮอกกี้น้ำแข็งชิงแชมป์โลกหรือไม่ได้มีส่วนร่วมในรายการชิงแชมป์โลก การแข่งขันนี้จัดขึ้นครั้งแรกที่เขตบริหารพิเศษฮ่องกงใน ค.ศ. 2008 และครั้งที่สองจัดขึ้นในปีต่อมาที่สหรัฐอาหรับเอมิเรตส์ ส่วนครั้งที่สามจัดขึ้นในช่วงวันที่ 29 มีนาคม ถึงวันที่ 4 เมษายน ค.ศ. 2010 ที่จีนไทเป
ส่วนการแข่งขันของผู้หญิงมีขึ้นครั้งแรกที่เซี่ยงไฮ้ตั้งแต่วันที่ 10 ถึง 14 เมษายน ค.ศ. 2010 และยูนิเวอร์ซิตีชาลเลนจ์คัพออฟเอเชียจัดขึ้นครั้งแรกที่โกยาง โซล ตั้งแต่วันที่ 12 ถึง 14 พฤษภาคม ค.ศ. 2010  สำหรับการแข่งขันในรุ่นยุวชน (ยู 20) และยู 18 ได้มีการจัดขึ้นใน ค.ศ. 2012
== ผลการแข่งขัน ==
=== ชาย ===
=== หญิง ===
=== มหาวิทยาลัย ===
=== ยู 20 ===
=== ยู 18 ===
== อ้างอิง ==
== แหล่งข้อมูลอื่น ==
IIHF Challenge Cup of Asia at eurohockey.com
ฮอกกี้น้ำแข็ง
พระราชกฤษฎีกาผู้ใช้แรงงาน ค.ศ. 1349

พระราชกฤษฎีกาผู้ใช้แรงงาน ค.ศ. 1349 (Ordinance of Labourers 1349) เป็นจุดเริ่มต้นของกฎหมายแรงงานอังกฤษ มีเนื้อหาเป็นการกำหนดสินจ้าง ควบคุมราคาสินค้า บังคับให้บุคคลทุกคนที่อายุต่ำกว่าหกสิบปีต้องทำงาน ห้ามชักพาไปซึ่งบ่าวไพร่ของผู้อื่น และวางเงื่อนไขอื่น ๆ
==มูลเหตุ==
พระราชกฤษฎีกาผู้ใช้แรงงานตราขึ้นมาเนื่องจากการระบาดของกาฬโรคในประเทศอังกฤษช่วงปี 1348–1350 ในระหว่างการระบาดดังกล่าว มีประชากรราวร้อยละ 30–40 เสียชีวิต เมื่อประชากรลดลง แรงงานที่รอดชีวิตอยู่จึงเป็นที่ต้องการอย่างยิ่งของภาคเศรษฐกิจการเกษตรในประเทศอังกฤษ
เจ้าของที่ดินมีตัวเลือกเพียงสองประการ คือ แข่งขันกันเพิ่มสินจ้างเพื่อให้คนงานอยากเข้าทำงานด้วย หรือไม่ก็ปล่อยให้ที่ดินของตนรกร้างว่างเปล่า เมื่อสินจ้างเพิ่มขึ้นจึงก่อให้เงินเฟ้อทั้งระบบเศรษฐกิจ ขณะเดียวกัน การผลิตสินค้าก็มีต้นทุนสูงขึ้น บรรดาผู้ดีมีฐานะประสบความเดือดร้อนตามเศรษฐกิจที่เปลี่ยนแปลงอย่างฉับพลัน และจ้างแรงงานได้ยากขึ้น ส่งผลให้เกิดความขัดข้อง จอห์น โกเวอร์ (John Gower) ให้ความเห็นเกี่ยวกับผู้ใช้แรงงานสมัยก่อนเกิดโรคระบาดว่า "พวกเขาเกียจคร้าน พวกเขามีน้อย และพวกเขาละโมบ ทำงานเพียงน้อยนิดก็เรียกค่าตอบสูงยิ่ง" อย่างไรก็ดี แม้คนงานบางกลุ่มเดือดร้อนจากราคาสินค้าที่ทวีขึ้น ก็มีคนงานอีกกลุ่มที่ได้รับประโยชน์จากสินจ้างที่พวกตนสามารถเรียกได้สูงขึ้นในช่วงขาดแคลนแรงงานนี้
พระราชกฤษฎีกานี้พระเจ้าเอ็ดเวิร์ดที่ 3 แห่งอังกฤษทรงตราขึ้นเมื่อ 18 มิถุนายน 1349
==กฎหมาย==
พระราชกฤษฎีกาผู้ใช้แรงงานบัญญัติหลายสิ่ง เช่น
บุคคลทุกคนที่อายุต่ำกว่าหกสิบปีต้องทำงาน
ห้ามจ้างแรงงานเกินจำเป็น
ห้ามนายจ้างให้สินจ้างและห้ามคนงานรับสินจ้างสูงกว่าอัตราที่เป็นอยู่ก่อนเกิดโรคระบาด
ราคาอาหารต้องกำหนดให้เหมาะสมโดยไม่คิดกำไรส่วนเกิน
==อ้างอิง==
เศรษฐกิจของนอร์แมนและอังกฤษยุคกลาง
กฎหมายอังกฤษยุคกลาง
กฎหมายการจ้างงานในสหราชอาณาจักร
ธรรมนูญผู้ใช้แรงงาน ค.ศ. 1351

ธรรมนูญผู้ใช้แรงงาน ค.ศ. 1351 (Statute of Labourers 1351) เป็นกฎหมายที่รัฐสภาอังกฤษตราขึ้นเมื่อปี 1351 ในรัชสมัยพระเจ้าเอ็ดเวิร์ดที่ 3 แห่งอังกฤษ เพื่อตอบสนองต่อปัญหาการขาดแคลนแรงงานในอังกฤษ
==มูลเหตุ==
กาฬโรคซึ่งส่งผลให้ประชาการยุโรปมากกว่าหนึ่งในสามต้องเสียชีวิต และส่งผลให้ประชากรอังกฤษราวร้อยละ 30–50 ต้องล้มตายนั้น ทำให้การจัดหาแรงงานลดลงอย่างยิ่ง เหล่าขุนนางต้องแข่งขันกันจูงใจให้คนงานเข้าทำงานกับพวกตนมากขึ้น ผู้ใช้แรงงานจึงมีอำนาจต่อรองและเรียกสินจ้างมากขึ้นตามไปด้วย สินจ้างที่เพิ่มขึ้นยังก่อเงินเฟ้อทั่วทั้งระบบเศรษฐกิจ บรรดาผู้ดีมีสกุลประสบความทุกข์ยากเพราะอำนาจทางเศรษฐกิจถูกเปลี่ยนแปลงอย่างฉับพลัน ด้วยพระราชประสงค์จะควบคุมค่าใช้จ่ายด้านแรงงานและอัตราราคาสินค้า พระเจ้าพระเจ้าเอ็ดเวิร์ดที่ 3 จึงทรงตราพระราชกำหนดผู้ใช้แรงงาน ค.ศ. 1349 ขึ้น ขณะที่ฝ่ายรัฐสภาก็พยายามจะสนับสนุนพระราชกำหนดนั้นด้วยธรรมนูญผู้ใช้แรงงาน
==เนื้อหา==
ธรรมนูญนี้กำหนดสินจ้างสูงสุดสำหรับผู้ใช้แรงงานโดยสอดคล้องกับสินจ้างที่จ่ายกันก่อนเกิดกาฬโรค โดยเฉพาะอย่างยิ่ง ที่จ่ายกันในปี 1346 ธรรมนูญยังกำหนดให้ชายหญิงที่มีร่างกายสมบูรณ์แข็งแรงต้องทำงาน และวางโทษหนักไว้สำหรับผู้เกียจคร้าน ธรรมนูญระบุไว้ดังนี้
==แหล่งข้อมูลอื่น==
Full text of the statute from Yale Law School
Full text of the statute from Fordham University
เศรษฐกิจของนอร์แมนและอังกฤษยุคกลาง
กฎหมายการจ้างงานในสหราชอาณาจักร
วโรทัย ภิญญสาสน์

นายวโรทัย ภิญญสาสน์ (เกิด 28 กุมภาพันธ์ พ.ศ. 2482) เป็นอดีตรัฐมนตรีช่วยว่าการกระทรวงเกษตรและสหกรณ์ 2 สมัย และเป็นอดีตสมาชิกสภาผู้แทนราษฎรจังหวัดจันทบุรี 4 สมัย
== ประวัติ ==
วโรทัย ภิญญสาสน์ เกิดเมื่อวันที่ 28 กุมภาพันธ์ พ.ศ. 2482 สำเร็จการศึกษาระดับประกาศนียบัตรชั้นสูง จากช่างกลปทุมวัน
==การทำงาน==
วโรทัยเป็นเจ้าของกิจการ วโรทัยมอเตอร์ ทำธุรกิจเกี่ยวกับรถยนต์ที่ใหญ่ที่สุดของจันทบุรี และยังมีธุรกิจอีกหลายอย่าง 
== งานการเมือง ==
อดีตเคยเป็นสมาชิกสภาจังหวัด ในช่วง พ.ศ. 2523 ถึง พ.ศ. 2526 ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดจันทบุรี ในการเลือกตั้ง พ.ศ. 2526 และได้รับเลือกติดต่อกัน จนถึง เดือนมีนาคม พ.ศ. 2535 รวม 4 สมัย  และเป็นผู้ที่มีบทบาทในการตั้งกระทู้ถามในสภาผู้แทนราษฎรจำนวนมาก
วโรทัย ภิญญสาสน์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกชาติชาย ชุณหะวัณ เมื่อปี พ.ศ. 2533 และในรัฐบาลพลเอกสุจินดา คราประยูร เมื่อเดือนมีนาคม พ.ศ. 2535
นายวโรทัย ได้ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ไม่ได้รับเลือกตั้ง
=== สมาชิกสภาผู้แทนราษฎร ===
วโรทัย ภิญญสาสน์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดจันทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดจันทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดจันทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดจันทบุรี สังกัดพรรคประชากรไทย
== เครื่องราชอิสริยาภรณ์ ==
== อ้างอิง ==
บุคคลจากอำเภอแหลมสิงห์
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดจันทบุรี
พรรคประชาธิปัตย์
พรรคประชากรไทย
พรรคชาติพัฒนา (พ.ศ. 2535)
พรรคชาติไทย
บุคคลจากสถาบันเทคโนโลยีปทุมวัน
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.